O‘zbekistonning sanksiya ostidagi Rossiya banklaridan olgan kreditlari endi nima bo‘ladi? Markaziy bank aniqlik kiritdi

O‘zbekiston banklarining xorijiy banklar oldidagi jami majburiyatlari tarkibida qattiq sanksiyalarga tushgan banklardan jalb qilingan moliyaviy resurslar ulushi yuqori emas. Bu haqda Markaziy bank xabar berdi.
Mahalliy banklar tomonidan qat’iy sanksiyaga tushgan banklardan jalb qilingan majburiyatlarini o‘z vaqtida va ikkilamchi sanksiyalar xavfini yaratmasdan qaytarish bo‘yicha xalqaro yuridik konsalting kompaniyalari jalb qilingan.
Har bir tranzaksiya yuridik kompaniyalar xulosasi asosida amalga oshirish choralari ko‘rildi.
Bu, o‘z navbatida, kelgusida yirik iqtisodiy loyihalarni uzluksiz moliyalashtirish maqsadida xalqaro moliya bozorlaridan muammosiz resurslar jalb etish imkoniyatini yaratmoqda.
Avvalroq Markaziy bank 2022-yil uchun prognozni yomonlashtirgani haqida xabar berilgan edi.